
Regionális hidraulikai hálózat hidraulikai vizsgálata

A TDK témám Kiskunfélegyháza tervezett távvezetékének hidraulikai és vízkor vizsgálatával foglalkozik, mely vezeték  megvalósulása után 5 település vízellátását fogja egyszerre biztosítani. A vizsgálataimat EPANET program segítségével végeztem, melyet az USA kormánya fejlesztett ki, és forráskódját nyilvánossá tette. Munkámban részletezem a hálózat modellezése közben fellépő hidraulikai problémákat, ezek megoldásait, valamint javaslatokat adok a rendszer biztonságos üzemeltetéséhez. Vizsgálom továbbá a hosszú tartózkodási idők miatti vízminőség romlást, és ennek minimalizálásának lehetőségeit.



